[image: ]
[bookmark: _Hlk161386408]UPRAVNO VIJEĆE
[bookmark: _Hlk161386401]KLASA: 007-04/25-01/12
URBROJ: 2186-1-26-02-25-2
Varaždin, 27. studenoga 2025. godine
Z A P I S N I K
Sa 1. sjednice Upravnog vijeća Ljekarne Varaždinske županije (dalje u tekstu: Upravno vijeće), održane dana 27. studenoga 2025. godine s početkom u 15:15 sati.
Predsjednica Upravnog vijeća pozdravlja prisutne članove te sukladno članku 13. Poslovnika o radu Upravnog vijeća zaključuje da su sjednici Upravnog vijeća nazočni članovi:
1. Andreja Tomašek, predstavnica osnivača, predsjednica Upravnog vijeća,
1. Krešimir Grđan, predstavnik osnivača,
1. Maja Hrešć, predstavnica osnivača,
1. Draženka Vincek Mišak, predstavnica radnika visokoškolske spreme,
1. Maja Jagec, predstavnica radnika,
Predsjednica utvrđuje kako postoji kvorum za pravovaljano odlučivanje Upravnog vijeća,
Predsjednica Upravnog vijeća konstatira da su sjednici nazočni ravnatelj Ustanove Mirko Magić, Slavica Čelar, predsjednica Stručnog vijeća Ustanove, Vlasta Tuđa, voditeljica računovodstva Ustanove i zapisničar Matija Hlad, savjetnik (pravnik) Ustanove.
Predsjednica daje na raspravu predloženi dnevni red:
1. [bookmark: _Hlk192673251]Verifikacija Zapisnika sa 58. sjednice Upravnog vijeća od 29. listopada 2025. godine
Referent: Andreja Tomašek, predsjednica;
2. Donošenje Odluke o prihvaćanju Financijskog izvješća o poslovanju Ljekarne Varaždinske županije za razdoblje od 1. siječnja 2025. godine do 30. rujna 2025. godine 
Referent: Vlasta Tuđa, voditeljica računovodstva;
3. Donošenje Odluke o prihvaćanju izvješća ravnatelja o radu za prva tri kvartala 2025. godine (siječanj – rujan);
Referent: Mirko Magić, ravnatelj,
4. Donošenje odluke o prihvaćanju ili odricanju prava prvokupa nekretnine „Ljekarna Varaždin“, Ulica grada Koblenza 7  
Referent: Mirko Magić, ravnatelj,
5. Donošenje Odluke o otkupu inventara „Ljekarna Jadranka Gradečak“
Referent: Mirko Magić, ravnatelj,
6. Donošenje Odluke o prihvaćanju financijskog plana Ljekarne Varaždinske županije za 2026. godinu,
Referent: Mirko Magić, ravnatelj,
7. Donošenje Odluke o prihvaćanju plana ulaganja u osnovna sredstva i dugotrajnu imovinu Ljekarne Varaždinske županije za 2026. godinu,
Referent: Mirko Magić, ravnatelj,
8. Odluka o raspisivanju javnog natječaja za izbor i imenovanje ravnatelja Ljekarne Varaždinske županije
Referent: Mirko Magić, ravnatelj,
9. Razno
Predloženi dnevni red je prihvaćen jednoglasno.
TOČKA 1. DNEVNOG REDA
Verifikacija Zapisnika sa 58. sjednice Upravnog vijeća od 29. listopada 2025. godine
Referent: Andreja Tomašek, predsjednica;
	Predsjednica poziva članove da iznesu primjedbe. 
Predsjednica zatvara raspravu te otvara glasovanje.
Zapisnik sa 58. sjednice je verificiran jednoglasno.
TOČKA 2. DNEVNOG REDA
Donošenje Odluke o prihvaćanju Financijskog izvješća o poslovanju Ljekarne Varaždinske županije za razdoblje od 01. siječnja 2025. godine do 30. rujna 2025. godine
Referent: Vlasta Tuđa, voditeljica računovodstva,
Predsjednica daje riječ gđi Vlasti Tuđi, koja će referirati toč 2. dnevnog reda. 
Financijsko izvješće Ljekarne Varaždinske županije za razdoblje 01.01. – 30.09.2025.  godine sastavljeno je prema odredbama Zakona o računovodstvu  i primjenom Hrvatskih standarda financijskog izvještavanja.
Iz dostavljenih podataka vidljivo je da su ostvareni: 
•	Ukupni prihodi 			17.376.697,72 €
•	Ukupni rashodi 			16.473.209,65 €
•	Višak prihoda nad rashodima 	      903.488,07 €

U usporedbi s istim razdobljem prethodne godine, ukupni prihodi veći su za 38,14% dok su ukupni rashodi veći za 36,37 %. Kod tumačenja ovih indeksa treba uzeti u obzir da u promatranom razdoblju posluje ukupno 19 ljekarničkih jedinica, dok ih je u istom razdoblju prošle godine bilo 16. Realna stopa rasta prihoda u 2025.g.  je 8,7% u  odnosu na prethodnu godinu.
I dalje je na ljekarničkim jedinicama Martijanec, Sveti Ilija, Završje, Beletinec, Podrute, Bednja, Koblenzova i Mali Bukovec prisutan trend pada prometa u odnosu na 2024.g. Naime, zbog manjka farmaceuta navedene ljekarne ne rade po redovnom radnom vremenu već skraćeno ili u jednoj smjeni.
Na kraju promatranog razdoblja broj zaposlenih je bio 84, dok ih je u prethodnoj godini bilo 81.
Predsjednica se zahvaljuje i otvara raspravu. 
Upravno vijeće jednoglasno donosi Odluku o prihvaćanju Financijskog izvješća o poslovanju Ljekarne Varaždinske županije za razdoblje od 1. siječnja 2025. godine do 30. rujna 2025. godine.
TOČKA 3. DNEVNOG REDA
Donošenje Odluke o prihvaćanju izvješća ravnatelja o radu za prva tri kvartala 2025. godine (siječanj – rujan);
Referent: Mirko Magić, ravnatelj,
Predsjednica daje riječ ravnatelju Mirku Magiću.
Ravnatelj izlaže priloženi dokument u kojem detaljnije obrazlaže svaku pojedinu stavku.
Predsjednica se zahvaljuje i otvara raspravu. 
Predsjednica zatvara raspravu te otvara glasanje.
Upravno vijeće jednoglasno donosi Odluku o prihvaćanju izvješća ravnatelja o radu za prva tri kvartala 2025. godine (siječanj – rujan).
TOČKA 4. DNEVNOG REDA
Donošenje odluke o prihvaćanju ili odricanju prava prvokupa nekretnine „Ljekarna Varaždin“, Ulica grada Koblenza 7
Referent: Mirko Magić, ravnatelj,
Predsjednica daje riječ ravnatelju Mirku Magiću.
Ravnatelj navodi kako smo zaprimili ponudu prvokupa za predmetnu nekretninu. Trenutno smo zakupnici predmetne nekretnine, a prema odredbama ugovora vlasnici su nam dužni ponuditi pravo prvokupa. 
	Predsjednica se zahvaljuje te otvara raspravu.
	Draženka Vincek Mišak navodi kako ljekarna radi već 5 godina i kako joj je neobjašnjivo da se ljekarna zatvara. Navodi kako je to područje veliki kvart koji će se razvijati. Navodi i slučaj Katarine Vugrin koja je otišla u privatnu ljekarnu jer joj se nije omogućilo da radi u Koblenzovoj iako živi iznad nje. Nadalje, postavlja pitanje poreza na predmetnu nekretninu, na što odgovara gđa Tuđa kako je i vlasnik i zakupnik u sustavu PDV-a, pri čemu je moguć PPO (prijenos porezne obveze). Draženka Vincek Mišak smatra kako je cijena u visini od 250.000,00 € poštena i da bi Ljekarna Varaždinske županije trebala prihvatiti ponudu prvokupa. 
	Predsjednica navodi kako je u 5 godina poslovanja Ljekarna Koblenzova u minusu od 293.000,00 €. Gđa Vlasta Tuđa podrobnije opisuje računovodstveni način na koji se vidi poslovanje s minusom Ljekarne Koblenzova. 
	Ravnatelj navodi kako predmet točke nije zatvaranje ljekarne već odluka o ponuđenom prvokupu. Ravnatelj navodi kako ćemo ljekarnu prelocirati i da nigdje nije spomenuto zatvaranje ljekarne. Kao primjer poslovanja s minusom navodi i Depo lijekova Ljubešćica koja je imala duplo više izdanih lijekova od Koblenzove, iako u Koblenzovoj rade 2 magistra farmacije. Navodi i cijenu zakupa u visini od 17,00 €/m², dok je u gradu okvirna cijena zakupa 12,00 do 15,00 €/m².
	Draženka Vincek Mišak smatra kako nećemo biti u mogućnosti otvoriti/preseliti ljekarnu iz razloga što nemamo zakonskih uvjeta. 
	Slavica Čelar navodi kako u Financijskom planu za 2026. stoji “vraćanje ljekarni iz zakupa”, kao i “zatvaranje ljekarne Varaždin, Ulica grada Koblenza 7, Varaždin”. 
	Ravnatelj navodi kako ćemo ljekarnu prelocirati, a ne zatvarati iako od Ljekarne Koblenzova rade veći minus jedino Završje i Podrute. 
Draženka Vincek Mišak navodi kako ljekarna Koblenzova raste 10 do 11 % godišnje u RUC-u. 
Slavica Čelar navodi kako ljekarna ima potencijala u kvartu koji raste i da je pitanje vremena kada će se otvoriti liječnička ambulanta. Navodi da je 2021. godine ljekarna u Koblenzovoj imala 271.000,00 € prometa, 2022. godine 342.000,00 € prometa, 2023. godine je imala 394.000,00 € prometa, 2024. godine je imala 447.000,00 € prometa dok u 2025. godini ima manjak od 30 % prometa, što zbog manjka radne snage a što zbog privremenog zatvaranja ljekarne.
Nakon kratke rasprave Predsjednica zaključuje raspravu te otvara glasanje. 
	Upravno vijeće donosi Odluku o odricanju od prava prvokupa nekretnine sa 3 glasa “ZA” i 2 glasa “PROTIV”.



TOČKA 5. DNEVNOG REDA
Donošenje Odluke o otkupu inventara „Ljekarna Jadranka Gradečak“
Referent: Mirko Magić, ravnatelj,
Predsjednica daje riječ ravnatelju Mirku Magiću.
Ravnatelj navodi kako magistra Gradečak odlazi u mirovinu i da od 1.1.2026. treba krenuti s radom Ljekarna u Jalžabetu. Glede inventara, predlaže Upravnom vijeću da se otkupi kompletni invetar naveden u ponudi, za otkupnu cijenu u visini od 1.187,50 € sa PDV-om.
Predsjednica se zahvaljuje te otvara raspravu.
Predsjednica zaključuje raspravu te otvara glasanje na temelju čega Upravno vijeće jednoglasno donosi Odluku.
TOČKA 6. DNEVNOG REDA
Donošenje Odluke o prihvaćanju financijskog plana Ljekarne Varaždinske županije za 2026. godinu,
Referent: Mirko Magić, ravnatelj,
Predsjednica daje riječ ravnatelju Mirku Magiću.
Ravnatelj izlaže priloženi dokument u kojem detaljnije obrazlaže svaku pojedinu stavku, pri čemu naglašava preuzimanje ljekarni u Ludbregu i Novom Marofu.
Predsjednica se zahvaljuje i otvara raspravu. 
Predsjednica zatvara raspravu te otvara glasanje.
	Upravno vijeće donosi Odluku jednoglasno.
TOČKA 7. DNEVNOG REDA
Donošenje Odluke o prihvaćanju plana ulaganja u osnovna sredstva i dugotrajnu imovinu Ljekarne Varaždinske županije za 2026. godinu,
Referent: Mirko Magić, ravnatelj,
Predsjednica daje riječ ravnatelju Mirku Magiću.
Nakon opširnog izlaganja ravnatelja Magića (plan ulaganja za 2026. je priloženo dokumentaciji sjednice), predsjednica zaključuje raspravu te daje točku 7. dnevnog reda na raspravu i glasanje. 
Predsjednica se zahvaljuje i otvara raspravu. 
Predsjednica zatvara raspravu te otvara glasanje.
	Upravno vijeće donosi Odluku sa 4 glasa “ZA” i jednim glasom “SUZDRŽAN”.
TOČKA 8. DNEVNOG REDA
Odluka o raspisivanju javnog natječaja za izbor i imenovanje ravnatelja Ljekarne Varaždinske županije
Referent: Mirko Magić, ravnatelj,
Predsjednica daje riječ ravnatelju Mirku Magiću.
Ravnatelj navodi kako mu 15. veljače 2026. godine ističe mandat i kako je potrebno raspisati javni natječaj.
Slavica Čelar postavlja pitanje pravniku Matiji Hladu da li ravnatelj treba imati položen stručni ispit, kao što je to utvrđeno našim Statutom. Pravnik odgovara potvrdno. 
Ravnatelj navodi kako se ne primjenjuju odredbe Statuta jer se primjenjuje Zakon, a taj uvjet u zakonu nije propisan, i da je naša greška što nismo uskladili naš Statut sa Zakonom.
Draženka Vincek Mišak pita zašto nisu propisane kompetencije u zdravstvu, kao što je to utvrđeno odredbama Zakona o zdravstvenoj zaštiti, na što ravnatelj odgovara kako podzakonski propis – pravilnik, još nije stupio na snagu. 
Predsjednica se zahvaljuje i otvara raspravu. 
Predsjednica zatvara raspravu te otvara glasanje.
	Upravno vijeće donosi Odluku jednoglasno.

Za točku razno nema prijavljenih. Predsjednica zaključuje sjednicu u 16:05 sati.

	Zapisničar:
Matija Hlad, mag.iur.
	Predsjednica Upravnog vijeća
Ljekarne Varaždinske županije
Andreja Tomašek

